Mina ngikhumbula ngikugrade six, kwazise phela ngangena isikolo sengingumuntu osekhulile, imbhangela bekuyimpi yezenkululeko, eklasini yami bekulentombi ebengiythanda kodwa ngisesaba ukuyitshela, ngobugwala bami ngabhala incwadi ngayisayina ngegama lomunye umuntu esasifunda naye, kanti angibuzanaga elangeni, abanye babengibonile ngiyibhala. Ngayithatha ngayihambisa kuleyo ntombi ngenza sengathi ngithunyiwe nguloyo jaha owayesayinwe lapho, wayithatha umasige incwadi, wayivula, wayifunda, ngambona emamatheka, ngabona ukuthi lojaha phela uzokhonjwa. Ngafisa ke khona lapho ukuthi ngimtshele ukuthi yimi kodwa ubugwala bangalela. Saphuma eklasini saya ebreak, kuthe uma sibuya lapho untombi engasadlanga nkotshana zamuntu, esegane unwabu, wangitshela ukuthi incwadi leyana useyihambise kuheadmaster, madoda lomahead wayevele esaziwa ngento yakhe engelangqondo yokuthi kwesinye isikhathi abantwana bonke from grade 5 to 7 bake bavalelwe basetshwe izingcwadi ngisho laphakathi kamakhasi amabhuku, kuthi labo abatholakale belezincwadi bazi ukuthi abalibonanga, ngoba yayitshaya lendoda. Kuthe uma ibreak phela isiphel;ile njengoba ngishilo uheadmaster waqhamuka nolude uswazi lolu, ngavele ngabona ukuthi lamuhla ngiya kogoqanyawo phela, ngabizelwa phambi kweklasi, ngabuzwa ukuthi yimi na engibhale leyo ncwadi, njengoba ngangivele sengizwile ukuthi lontombazane sebamtshelile abangibone ngiyibhala nami ngahle ngavumela phezulu ngathi yimi impela. Yabizwa nayo lentombi kwathiwa ayize ngaphambili, yeza belu ingagqize qakala, kanti ayibuzanga elangeni, yathi uma ifika phambili yavele yathi ubani naye wangikhombisa last week ehamba nozibani banyana, nabo babizwa kwathiwa abeze phambili, ngiyalazi iqhawe mina, eyinye yezinsizwa yavele yathi yona yiyo eyakhonjiswayo kodwa yona yala. Uheadmaster wavele wathi intombi lena kanti yiyo enenkinga, wasekela wathi singaphindi. Kuthe ngesikhathi segardening uheadmaster lona wezwakala etshela abanye otisha ngento engiyenzileyo lokuthi kungani engangitshayanga, wathi isizathu yikuthi ngangibhale ngesilungu esihle mina ngikugrade six, eqinisweni yikuthi ngangibhale isilungu sakhe, phela loheadmaster wayethanda ukuthi uma esikhuza kuassemblu ngokukhombisana umuzwe esetsho ukuthi abafana uma bekhombisa bakhombisa kanjani, esho ekhuluma ngesilungu, nami ngavele ngakopa khona lapho. Lami bazalwane ngishiya lapha, inkosi mayithele umusa, kodwa ngaphezu kwalokho ngithandazela lensizwa yakoMoyo eyangisizayo ngokungikhulumela..